钦定古今图书集成/明伦汇编/闺媛典/第336卷 > 王司彩
## 钦定古今图书集成/明伦汇编/闺媛典/第336卷 > 王司彩

按《番禺县志》：王司彩，邑人，永乐三年选入宫。时少年
权妃方见幸，特推同辇之爱，固辞曰：“臣妾嫠妇也，敢
充下陈哉。”上重之，从其意，礼遇甚厚，未几卒。司彩有
文学，能诗，殆宋昭容之流，而节操过之。尝作宫词云：
“璚花移入大明宫，旖旎浓香韵晚风。赢得君王留步
辇，玉箫嘹喨月明中。”宫中恒歌焉。